ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
ప్రజా ఉద్యమంగా 'ఫిట్ ఇండియా' కార్యక్రమం అమలు: శ్రీ అనురాగ్ ఠాకూర్
ప్రధాన ముఖ్య అంశాలు:' ఫిట్ ఇండియా' కార్యక్రమం కింద సంబంధిత వర్గాలతో కలిసి వివిధ కార్యకలాపాలు మరియు ప్రచారాల ద్వారా శరీర సౌస్ఠవం  పై మంత్రిత్వ శాఖ అవగాహన కల్పిస్తున్నది.వివిధ వయసుల వారికి వారి వయస్సుకి తగిన ఫిట్నెస్ కార్యక్రమాలు ఫిట్ ఇండియా కింద ప్రవేశపెట్టబడ్డాయి.
' ఫిట్ ఇండియా' కార్యక్రమం కింద సంబంధిత వర్గాలతో కలిసి వివిధ కార్యకలాపాలు మరియు ప్రచారాల ద్వారా శరీర సౌస్ఠవం  పై మంత్రిత్వ శాఖ అవగాహన కార్యక్రమాలను నిర్వహిస్తోంది. ఫిట్ ఇండియా కార్యక్రమంలో భాగంగా ఆన్లైన్ / ఆఫ్లైన్ విధానాల్లో మంత్రిత్వ శాఖ లాక్ డౌన్ సమయంలో ప్లగ్ రన్, స్కూల్ సర్టిఫికేషన్ సిస్టమ్, యూత్ క్లబ్ సర్టిఫికేషన్ సిస్టమ్, స్కూల్ వీక్ వేడుకలు, సైక్లోథాన్, యోగా డే వేడుక, ఫ్రీడమ్ రన్, యాక్టివ్ డే సిరీస్ లాంటి కార్యక్రమాలను ప్రారంభించింది. మంత్రిత్వ శాఖ ఛాంపియన్ టాక్స్, డైలాగ్ సిరీస్, ఇండిజీనస్ గేమ్స్ సిరీస్, ఫిట్ ఇండియా థిమాటిక్ క్యాంపెయిన్, మరియు ప్రభాత్ ఫెరిస్ కార్యక్రమాలను కూడా నిర్వహిస్తున్నది. వివిధ వయసుల వారికి వారి వయస్సుకి తగిన ఫిట్నెస్ కార్యక్రమాలు ఫిట్ ఇండియా కింద ప్రవేశపెట్టబడ్డాయి.
భారతీయ సంస్కృతిలో ఎల్లప్పుడూ అంతర్భాగంగా ఉన్న సాధారణ శారీరక శ్రమల ప్రాధాన్యతను వివరిస్తూ ఫిట్ ఇండియా కార్యక్రమం ప్రారంభమైనప్పటి నుంచి అవగాహనా కార్యక్రమాలను మంత్రిత్వ శాఖ నిర్వహిస్తున్నది. ఫిట్ ఇండియా కార్యక్రమం కింద నిర్వహిస్తున్న అన్ని కార్యక్రమాలు / కార్యకలాపాల్లో పాల్గోవాలని కార్పొరేట్ సంస్థలను ఆహ్వానించడం జరుగుతున్నది. ఫిట్ ఇండియా ఫ్రీడమ్ రన్, ఫిట్ ఇండియా సైక్లోథాన్ మొదలైన కార్యక్రమాల నిర్వహణలో కార్పొరేట్ సంస్థల నుంచి మంచి స్పందన లభించింది.
ఫిట్ ఇండియాను ప్రజల ఉద్యమంగా మార్చడంలో కేంద్ర ప్రభుత్వ పాత్ర స్ఫూర్తిని ఇవ్వడానికి మాత్రమే పరిమితం అయ్యింది. ఈ కార్యక్రమానికి ప్రత్యేక నిధులు కేటాయించబడలేదు.
ఈ సమాచారాన్ని యువజన వ్యవహారాలు మరియు క్రీడా శాఖ మంత్రి శ్రీ అనురాగ్ ఠాకూర్ ఈ రోజు లోక్ సభలో లిఖితపూర్వక సమాధానంలో ఇచ్చారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
గత మూడేళ్ళ కాలంలో 60 లక్షల ఫిర్యాదులను అందుకున్న కేంద్రీకృత ప్రజా ఫిర్యాదుల పరిష్కారం & పర్యవేక్షణ వ్యవస్థ  - డాక్టర్ జితేంద్ర సింగ్
- జనవరి 2021 నుంచి 2022 వరకు మొత్తం 2,40,932 అప్పీళ్ళు దాఖలు కాగా, ఈ కాలంలో 40,73, 464 సమస్యలను పరిష్కరించినట్టు మంత్రి తెలిపారు.
- సమస్యల పరిష్కారంపై పౌరుల ఫీడ్ బ్యాక్ను తీసుకునేందుకు ప్రభుత్వం ఒక ఫీడ్ బ్యాక్ కాల్ సెంటర్ను ఏర్పాటు చేసింది.
- సమస్య పరిష్కారం వారికి సంతృప్తికరంగా లేకపోతే, పౌరులు కాల్ సెంటర్ ద్వారా కూడా అప్పీళ్ళను దాఖలు చేసుకోవచ్చు.
కేంద్రీకృత ప్రజా సమస్యల పరిష్కారం, పర్యవేక్షణ వ్యవస్థ  గత మూడేళ్ళలో, అంటే 01.01.2020 నుంచి 30.11.2022 వరకు 60 లక్షలకు పైగా ఫిర్యాదులను అందుకుందని కేంద్ర శాస్త్ర &సాంకేతిక  సహాయ మంత్రి; ఎర్త్ సైన్సెస్  సహాయ మంత్రి, ప్రధానమంత్రి కార్యాలయం, సిబ్బంది, ప్రజా సమస్యలు, పింఛన్లు, అణు ఇంధనం, అంతరిక్ష శాఖల సహాయ మంత్రి డాక్టర్ జితేంద్ర సింగ్ తెలిపారు.
గురువారంనాడు రాజ్యసభకు ఇచ్చిన లిఖితపూర్వక సమాధానంలో, ప్రభుత్వం సమయోచితంగా, సమర్ధవంతంగా సమస్యలను పరిష్కరించడం పట్ల సున్నితంగా, స్పందనాత్మకంగా ఉందని, పౌరులు తమ ఫీడ్ బ్యాక్ను పోర్టల్పై నమోదు చేసే సౌలభ్యాన్ని సిపిజిఆర్ఎఎంఎస్ అందిస్తోందని, ఒకవేళ పరిష్కారం సరిగ్గా లేదనే రేటింగ్ వస్తే, తదుపరి ఉన్నత అధికారికి అప్పీలును దాఖలు చేసే ప్రత్యామ్నాయాన్ని కూడా ఎనేబుల్ చేశారని డాక్టర్ జితేంద్ర సింగ్ వివరించారు.
సమస్యల పరిష్కారం పట్ల పౌరుల ప్రతిస్పందనను తెలుసుకునేందుకు ప్రభుత్వం ఫీడ్బ్యాక్ కాల్సెంటర్ను ఏర్పాటు చేసినట్టు మంత్రి వెల్లడించారు. ఒకవేళ సమస్యా పరిష్కారం పట్ల పౌరుడు సంతృప్తికరంగా లేకపోతే, వారు కాల్సెంటర్ ద్వారా అప్పీల్ దాఖలు చేయవచ్చన్నారు.
జనవరి 2021 నుంచి నవంబర్ 2022 కాలంలో మొత్తం 2,40,932 అప్పీళ్ళు దాఖలు చేయగా, ఇదే కాలంలో 40,73,464 సమస్యలు పరిష్కారం అయ్యాయి.
సమస్యా పరిష్కార అధికారులులను సున్నితపరిచేందుకు, సమర్ధవంతంగా సమస్యలను నిర్వహించేందుకు వారి సామర్ధ్యాన్ని మరింత బలోపేతం చేసేందుకు ప్రభుత్వం పలు చర్యలు తీసుకుంది.
సేవోత్తం కింద సమస్యా పరిష్కారంలో అధికారులకు శిక్షణ, జిఆర్ఒల పనితీరును సమీక్షించేందుకు పర్యవేక్షణా డాష్బోర్డుల నిర్వహణ, గ్రీవెన్స్ అధిరులు, నోడల్ అధికారులతో క్రమంతప్పకుండా సమీక్షా సమావేశాలు,సిపిజిఆర్ఎఎంఎస్ పై నెలవారీ నివేదికలను ప్రచురించడం, నూతన తరం సాంకేతిక సహాయంతో సమస్యల మూలకారణాన్ని విశ్లేషించే సౌకర్యాన్ని నిర్మించడం.
ఇదే కాలంలో అందుకున్న, పెండింగ్లో ఉన్న ఫిర్యాదుల రాష్ట్రవారీ వివరాలు అనెక్చర్లో ఇవ్వడం జరిగింది.
వ్యవసాయ మంత్రిత్వ శాఖ
ఖరీఫ్ సాగు విస్తీర్ణంలో పురోగతి; బియ్యం, పప్పుధాన్యాలు, తృణధాన్యాలు, నూనెగింజల సాగు గతేడాది కంటే అధికం రబీ మార్కెటింగ్ సీజన్-2020-21లో 389.75 ఎల్ఎంటీల గోధుమలు కొన్న భారత ఆహార సంస్థ
కరోనా సమయంలో వ్యవసాయ పనులు ఆగకుండా, "కేంద్ర వ్యవసాయం, సహకారం, రైతు సంక్షేమ శాఖ" రైతు సౌలభ్య చర్యలు తీసుకుంటోంది. దీనివల్ల, ఖరీఫ్ పంటల సాగు విస్తీర్ణంలో సంతృప్తికర పురోగతి కనిపిస్తోంది. ఆ గణాంకాలు క్రింది విధంగా ఉన్నాయి:
ఖరీఫ్ పంటల సాగు విస్తీర్ణం:
బియ్యం: ఈ ఏడాది 220.24 లక్షల హెక్టార్లలో వరి పండిస్తున్నారు. గతేడాది ఇదే కాలంలో 187.70 లక్షల హెక్టార్లలో సాగయింది.
పప్పుధాన్యాలు: ఈ ఏడాది 99.71 లక్షల హెక్టార్లలో పప్పుధాన్యాలు పండిస్తున్నారు. గతేడాది ఇదే కాలంలో 79.30 లక్షల హెక్టార్లలో సాగయింది.
తృణధాన్యాలు: గతేడాది ఇదే సమయంలో సాగుచేసిన 120.30 లక్షల హెక్టార్లతో పోలిస్తే, ఈ ఏడాది 137.13 లక్షల హెక్టార్లలో తృణధాన్యాలు పండిస్తున్నారు.
నూనె గింజలు: గతేడాది ఇదే సమయంలో సాగుచేసిన 133.56 లక్షల హెక్టార్లతో పోలిస్తే, ఈ ఏడాది 166.36 లక్షల హెక్టార్లలో నూనె గింజలు పండిస్తున్నారు.
చెరకు: ఈ ఏడాది 51.54 లక్షల హెక్టార్లలో చెరకు పండిస్తుండగా, గతేడాది ఇదే సమయంలో ఇది 51.02 లక్షల హెక్టార్లుగా ఉంది.
జనపనార&గోగునార: ఈ ఖరీఫ్లో 6.94 లక్షల హెక్టార్లలో ఇవి సాగవుతున్నాయి. గత ఖరీఫ్లో ఇది 6.84 లక్షల హెక్టార్లు.
పత్తి: పత్తిని ఈ ఏడాది 118.03 లక్షల హెక్టార్లలో సాగు చేస్తున్నారు. గతేడాది ఇదే కాలంలో ఈ విస్తీర్ణం 96.35 లక్షల హెక్టార్లు.
దేశవ్యాప్తంగా ఉన్న వివిధ ప్రాంతాల్లోని 123 జలాశయాల్లో ప్రస్తుతమున్న నీటి నిల్వ, గత సంవత్సరం ఇదే సమయానికంటే 155 శాతం అధికమని కేంద్ర జల సంఘం  నివేదించింది.
రబీ మార్కెటింగ్ సీజన్-2020-21లో, 420.90 లక్షల మెట్రిక్ టన్నుల గోధుమలు భారత ఆహార సంస్థ గోదాములకు రాగా, వీటిలో 389.75 లక్షల మెట్రిక్ టన్నులను కొనుగోలు చేసింది.
పూర్తి వివరాల కోసం ఇక్కడ క్లిక్ చేయండి.
మానవ వనరుల అభివృద్ధి మంత్రిత్వ శాఖ
సీబీఎస్ఈ రూపొంచిందిన మూడు కరదీపికలను  విడుదల చేసిన కేంద్ర హెచ్ఆర్డీ మంత్రి
- విద్యార్థుల నిమిత్తం సైబర్ సెక్యూరిటీ, 21వ శతాబ్దపు నైపుణ్యాలు మరియు ప్రిన్సిపాల్స్ హ్యాండ్బుక్ల విడుదల
సెంట్రల్ బోర్డ్ ఆఫ్ సెకండరీ ఎడ్యుకేషన్  రూపొందించిన మూడు కరదీపికలను  కేంద్ర మానవ వనరుల అభివృద్ధి శాఖ మంత్రి శ్రీ రమేష్ పోఖ్రియాల్ 'నిశాంక్' ఈ రోజు వీడియో కాన్ఫరెన్స్ ద్వారా న్యూఢిల్లీలో విడుదల చేశారు. విలువల- ఆధారిత ప్రపంచ విద్యా ప్రమాణాలను అవలంబించడానికి వీలుగా బోర్డు తీసుకున్న చర్యలతో వీటిని తయారు చేశారు. ఈ మూడు బుక్లెట్లను విడుదల చేస్తూ 'సైబర్ సేఫ్టీ-ఎ హ్యాండ్బుక్ ఫర్ స్టూడెంట్స్ ఫర్ సెకండరీ & సీనియర్ సెకండరీ స్కూల్స్' హ్యాండ్బుక్ 9 వ తరగతి నుండి పన్నెండవ తరగతి చదువుతున్న విద్యార్థులలో సైబర్ భద్రత గురించి అవగాహన కల్పించేందుకు వీలుగా తయారు చేసినట్టు కేంద్ర మంత్రి తెలియజేశారు. ఇంటర్నెట్ మరియు ఇతర డిజిటల్ ప్లాట్ఫారమ్లను తరచుగా ఉపయోగించే టీనేజర్లు వివిధ రకాల భద్రతా ప్రమాదాలను ఎదుర్కొంటున్నారని అలాంటి వారికి ఈ బుక్లెట్ సరైన మార్గదర్శినిగా నిలుస్తుందని ఆయన అన్నారు. 'ఇన్ పర్స్యూట్ ఆఫ్ ఎక్సలెన్స్- ఎ హ్యాండ్బుక్ ఫర్ ప్రిన్సిపాల్స్' అనే బుక్లెట్ పాఠశాలల ప్రధానోపాధ్యాయులకు సీబీఎస్ఈ బోర్డు వ్యవస్థలను గురించి మరియు ఇతర ఉపయోగకరమైన సమాచారం గురించి అవగాహన కల్పిస్తుందని శ్రీ పోఖ్రియాల్ తెలియజేశారు. ఇది పాఠశాలలు మరియు సీబీఎస్ఈ పరిపాలన వ్యవస్థ మధ్య మెరుగైన సమన్వయాన్ని చేకూర్చుతుందని అన్నారు. మూడవ బుక్లెట్ '21 వ సెంచరీ స్కిల్స్: ఎ హ్యాండ్బుక్ ' ద్వారా సీబీఎస్ఈ ప్రతి ఒక్కరికీ 21 వ శతాబ్దపు నైపుణ్యాల గురించి అవగాహన కల్పిస్తుందని, దైనందిన జీవితంలో వాటిని మెరుగ్గా ఉపయోగించుకునేలా చేస్తుందని వివరించారు. దేశంలోని విద్యా వ్యవస్థలోని భాగస్వామ్య పక్షాల వారందరికీ మేటి ప్రయోజనం చేకూర్చేలా ఈ బుక్లెట్లను రూపొందించడానికి సీబీఎస్ఈ చేసిన కృషిని మంత్రి శ్రీ పోఖ్రియాల్ ఈ సందర్భంగా ప్రశంసించారు. సైబర్ సెక్యూరిటీపై మేటి అవగాహన పెంపొందించడానికి, సామర్థ్యాన్ని మెరుగుపరచడానికి, నైపుణ్యాలను, నాయకత్వ అనుభవాన్ని పెంపొందిచడానికి ఈ బుక్లెట్లు సహాయపడగలవని మంత్రి ఆశాభావం వ్యక్తం చేశారు.
సైబర్ సెక్యూరిటీ పై రూపొందించిన హ్యాండ్బుక్ను వీక్షించేందుకు గాను ఈ కింది లింక్ను క్లిక్ చేయండి: :http://cbseacademic.nic.in/web_material/Manuals/Cyber_Safety_Manual.pdf
ప్రిన్సిపాల్ల హ్యాండ్బుక్ను వీక్షించేందుకు గాను ఈ కింది లింక్ను క్లిక్ చేయండి:
http://cbseacademic.nic.in/web_material/Manuals/Principals_Handbook.pdf
'21 వ సెంచరీ స్కిల్స్: ఎ హ్యాండ్బుక్' వీక్షించేందుకు గాను ఈ కింది లింక్ను క్లిక్ చేయండి:
: http://cbseacademic.nic.in/web_material/Manuals/21st_Century_Skill_Handbook.pdf
(Visitor Counter : 182
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
6.35 లక్షలకు పైబడ్డ కోలుకున్న వారి సంఖ్య,
కోలుకున్న శాతం 63.33%
గత 24 గంటల్లో కోలుకున్నవారు దాదాపు 23 వేలు
కేంద్రం మార్గనిర్దేశనం చేసిన " పరీక్షించు, ఆనవాలు పట్టు, చికిత్స అందించు" అనే వ్యూహాన్ని రాష్ట్రాలు, కేంద్రపాలిత ప్రాంతాలు సమర్థంగా అమలుచేయటం వల్ల కోవిడ్ సంక్షోభాన్ని ఎదుర్కోవటంలో ఆశించిన ఫలితాలు సాధించగలిగాం. కోవిడ్ నుంచి బైటపడుతున్నవారి సంఖ్య భారత్ లో రోజు రోజుకూ బాగా పెరుగుతూ వస్తోంది. గత 24 గంటల్లో 22,942 మంది కోలుకొని ఆస్పత్రులనుంచి డిశ్చార్జ్ అయ్యారు. దీంతో ఇప్పటివరకు 6,35,756 మంది బాధితులు కోలుకోగా, అలా కోలుకున్నవారిశాతం 63.33% కు చేరింది.
వైరస్ వ్యాప్తిని అడ్డుకోవటానికి ప్రధానంగా దృష్టి సారించవలసింది వీలైనంత త్వరగా బాధితులను గుర్తించటమేనని, అందుకుగాని పెద్ద ఎత్తున పరీక్షలు జరపాలని నిర్ణయించి అదే వ్యూహాన్ని ప్రభుత్వం అమలు చేసింది. బాధితులను కలుసుకున్నవారి ఆచూకీ గుర్తించి వ్యాప్తిని అరికట్టటంలో కూడా విజయం సాధించింది. ఇంటింటి సర్వే, నిఘా, శ్వాస సంబంధమైన వ్యాధులతోను, దీర్ఘకాల వ్యాధులతోను బాధపడుతున్నవారిని గుర్తించటం, ముఖ్యంగా వృద్ధుల మీద దృష్టిపెట్టటం లాంటి చర్యలు సత్ఫలితాలనిచ్చాయి. కమ్టెయిన్మెంట్ వ్య్హం ద్వారా కంటెయిన్మెంట్, బఫర్ జోన్లను గుర్తించగలిగారు. ఆ విధంగా కోవిడ్ బాధితులను సకాలంలో గుర్తించి తీవ్రత ఆధారంగా ఇంట్లో ఉంచటమా, ఆస్పత్రికి పంపటమా అనే నిర్ణయం తీసుకున్నారు.
రోజువారీ పరీక్షల సంఖ్య పెంచుకోవటంలోనూ భారత్ లో ఎదుగుదల స్పష్టంగా కనిపిస్తోంది. రోజుకు జరుగుతున్న పరీక్షల సంఖ్య మూడు లక్షలు దాటింది. గడిచిన 24 గంటల్లో 3,33,228 శాంపిల్స్ పరీక్షించారు. దీంతో ఈ రోజు వరకు జరిపిన పరీక్షల సంఖ్య 1,30,72,718 కు చేరుకుంది. దీనివల్ల ప్రతి పదిలక్షల మందిలో 9473 మందికి పరీక్షలు జరిపినట్టయింది.
ఆరోగ్య, కుటుంబ సంక్షేమ మంత్రిత్వశాఖ, భారత వైద్య పరిశోధనామండలి ఉమ్మడి కృషి ఫలితంగా టెస్టింగ్ లాబ్ ల నెట్ వర్క్ దేశంలో బాగా బలం పుంజుకుంది. దీంతో దేశంలోని మొత్తం లాబ్ ల సంఖ్య 1244 కి చేరుకోగా అందులో 880 ప్రభుత్వ ఆధ్వర్యంలోను, 364 ప్రైవేట్ రంగంలోను ఉన్నాయి. వాటి వివరాలు ఇలా ఉన్నాయి:
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 638 
ట్రూ నాట్ ఆధారిత పరీక్షల లాబ్స్ : 504
సిబినాట్ ఆధారిత పరీక్షల లాబ్స్: 102 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
పర్యావరణం, అడవులు, మరియు వాతావరణ మార్పు మంత్రిత్వ శాఖ
జోషీమఠ్ పర్యావరణ సున్నిత జోన్ లో నిర్మాణం
మిశ్రా కమిటీ సిఫార్సులపై చర్యలను ఉత్తరాఖండ్ ప్రభుత్వం తీసుకోవలసి ఉంది. విపత్తు నిర్వహణపై జాతీయ విధానానికి అనుగుణంగా, సహాయాన్ని అందించడం, విపత్తు కారణంగా ప్రభావితమైన ప్రజల పునరావాసంతో సహా విపత్తు నిర్వహణ ప్రాథమిక బాధ్యత కూడా రాష్ట్ర ప్రభుత్వానిదే. ఏర్పాటు చేసిన విధానానికి అనుగుణంగా అవసరమైన ఆర్ధిక, లాజిస్టిక్స్ మద్దతును కేంద్ర ప్రభుత్వం అందిస్తుంది.
ఇటీవలే చమోలీ జిల్లాలోని జోషీ మఠంలో నివేదించిన భూక్షీణత ఘటనకు అనుగుణంగా, తపోవన్, విష్ణుగఢ్ విద్యుత్ ప్రాజెక్టు, హెలాంగ్ మార్వారీ బైపాస్ రోడ్డు సహా మొత్తం జోషీ మఠం ప్రాంతంలో నిర్మాణ కార్యకలాపాలను రాష్ట్ర ప్రభుత్వం నిలిపివేసింది. పరిస్థితిని వివిధ స్థాయిల్లో రాష్ట్ర, కేంద్ర ప్రభుత్వాలు నిరంతరం పర్యవేక్షిస్తున్నాయి. అంతేకాకుండా, జోషీ మఠం ప్రాంతంలో భూక్షీణత ప్రభావాన్ని తగ్గించేందుకు కేంద్ర, రాష్ట్ర ప్రభుత్వాలు సంబంధిత అన్ని ఏజెన్సీలతో సన్నిహిత సమన్వయంతో పని చేస్తున్నాయి. అభివృద్ధి ప్రాజెక్టుల కోసం పర్యావరణ, సామాజిక ప్రభావాలను అంచనా వేసేందుకు ఎప్పటికప్పుడు సవరించిన పర్యావరణ ప్రభావ అంచనా నోటిఫికేషన్, 2006లో సూచించిన ప్రకారం కేంద్ర ప్రభుత్వం ఒక వివరణాత్మక విధానాన్ని రూపొందించింది. స్క్రీనింగ్, స్కోపింగ్  ప్రజలతో సంప్రదింపులు, నిపుణుల కమిటీ మదింపు అనే నాలుగు దశల పరిశీలన ప్రక్రియను నోటిఫికేషన్ అందిస్తుంది. నోటిఫికేషన్ కు సంబంధించిన షెడ్యూల్లో పేర్కొన్న అభివృద్ధి ప్రాజెక్టుల అధ్యయనం, విశ్లేషణ అనంతరం, అవసరమైన పర్యావరణ రక్షణలకు అనుగుణంగా మాత్రమే పర్యావరణ అనుమతులు జారీ చేస్తారు. ముందస్తు హెచ్చరికల టెలిమెట్రిక్  వ్యవస్థ ఏర్పాటు, అత్యవసర సన్నద్ధత ప్రణాళిక అమలు, విపత్తు నిర్వహణ ప్రణాళిక, డ్యామ్ బ్రేక్ విశ్లేషణ, పరీవాహక ప్రాంత శుద్ధి ప్రణాలిక,వ్యర్ధాలను విసర్జించే ప్రదేశాల స్థిరీకరణ, అంచుల్లో చెట్ల పెంపకం, పచ్చిక బయిళ్ళ అభివృద్ధి, నర్సరీ అభివృద్ధి తదితర ప్రాజెక్టు నిర్దిష్ట రక్షణ చర్యలను కూడా హైడ్రోఎలక్ట్రిక్ ప్రాజెక్టులను పర్యావరణ అనుమతులు ఇచ్చేందుకు నిర్దేశించారు.
రికార్డుల ప్రకారం, గత దశాబ్దంలో శాఖ విష్ణుగడ్ పిపల్కోటె జలవిద్యుత్ ప్రాజెక్టు  , ఘంగారియా నుంచి హేమ్కుండ్ సాహిబ్  లో ఏరియల్ ప్యాసెంజర్ రోప్వే, ఉత్తరాఖండ్లోని చమోలీ జిల్లాలోని జోషీ మఠ్ తెహసిల్లో పారిశుద్ధ్య భూపూరణం  కు విధి విధానాలను అనుసరించడం, అవసరమైన పర్యావరణ రక్షణలను పొందుపరచడం ద్వారా మంత్రిత్వ శాఖ పర్యావరణ అనుమతులను మంజూరు చేసింది.
ఈ సమాచారాన్ని పర్యావరణం, అడవులు, పర్యావరణ మార్పు మంత్రిత్వ శాఖ సహాయ మంత్రి రాజ్యసభకు లిఖితపూర్వక సమాధానంలో వెల్లడించారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
పిఎంకెఎస్వై కింద కేటాయించిన నిధులు
కేంద్ర రంగ గొడుగు పథకమైన ప్రధానమంత్రి కిసాన్ సంపద యోజన  కింద 2017-19 నుంచి 2022-23 కాలానికి మొత్తం రూ. 4439.20 కోట్ల నిధులను కేటాయించినట్టు బుధవారంనాడు లోక్సభలో అడిగిన ఒక ప్రశ్నకు ఆహార ప్రాసెసింగ్  పరిశ్రమల మంత్రిత్వ శాఖ సహాయ మంత్రి శ్రీ ప్రహ్లాద్ సింగ్ పటేల్ లిఖితపూర్వక సమాధానం ద్వారా వెల్లడించారు. మొత్తం రూ. 4439.20 కోట్లలో 28.02.2023 నాటికి పిఎంకెఎస్వై కింద ఆర్ధిక సహాయం రూపంలో రూ. 3566.80 కోట్లను విడుదల చేశారు.
ఇప్పటివరకూ ఆహార ప్రాసెసింగ్ పరిశ్రమల మంత్రిత్వ శాఖ  ఆహార పరీక్ష ప్రయోగశాలలు, ఆహార ప్రాసెసింగ్ రంగంపై పరిశోధన & అభివృద్ధి, నైపుణ్యాల అభివృద్ధి సహా 1375 ఆహార ప్రాసెసింగ్ ప్రాజెక్టులను దాదాపు రూ. 8536.14 కోట్ల ఆర్ధిక సహాయంతో మంజూరు చేసింది. సంపద  పధకం 56.01 లక్షల మంది రైతులకు లబ్ధి చేకూరుస్తూ 8.28 లక్షల ఉద్యోగాలను సృష్టించేందుకు తోడ్పడింది.
ఉపపథకాలు -  ఏకీకృత చలవ లంకె & విలువ కూర్పు మౌలిక సదుపాయాలు  వ్యవసాయ ప్రాసెసింగ్ క్లస్టర్లకు మౌలిక సదుపాయాల సృష్టి  ఆహార ప్రాసెసింగ్ & నిల్వ సామర్ధ్యాల సృష్టి / విస్తరణ  ముడి వ్యవసాయ ఉత్ప్తుల శుద్ధి స్థాయిని పెంచి పాడైపోవడం వల్ల కలిగే నష్టాలను తగ్గించేందుకు పిఎంకెఎస్వైకు చెందిన ఆపరేషన్ గ్రీన్స్ సహాయపడుతుంది. శుద్ధి చేసిన ఆహార ఉత్పత్తుల ఎగుమతులను ప్రోత్సహించేందుకు భారత ప్రభుత్వం ప్రధాన చర్యలు తీసుకుంటూ, వ్యవసాయ ఎగుమతుల విధానాన్ని, ఒక జిల్లా, ఒక ఉత్పత్తి  ప్రాతిపదికన ఎగుమతి హబ్లుగా జిల్లాలు  పథకం, ఉత్పత్తి ఆధారిత చొరవల పథకం, మిషన్లు/ ఎంబసీలతో సమన్వయం, వాణిజ్య ప్రదర్శనల, కొనుగోలుదారు- అమ్మకందార్ల సమావేశాలను నిర్వహిస్తోంది.
బొగ్గు మంత్రిత్వ శాఖ
గనుల అభివృద్ధి, నిర్వహణ ఒప్పందాల కేటాయింపు
గనుల అభివృద్ధి, నిర్వహణ ఒప్పందాల  ప్రక్రియను పారదర్శకంగా మార్చడానికి 2020లో నీతి ఆయోగ్ సమీక్షించింది. ఉక్కు మంత్రిత్వ శాఖ, గనుల మంత్రిత్వ శాఖ, బొగ్గు మంత్రిత్వ శాఖ, ఆర్థిక మంత్రిత్వ శాఖ ఆధ్వర్యంలోని ఆదాయ విభాగంతో సంప్రదింపుల ద్వారా ఈ సమీక్ష జరిగింది. కోల్ ఇండియా లిమిటెడ్ , సింగరేణి కాలరీస్ కంపెనీ లిమిటెడ్ , ఎన్ఎల్సీ ఇండియా లిమిటెడ్  ఎండీవో కాంట్రాక్టులను కేటాయించడం కోసం ఓపెన్ టెండర్ ద్వారా పారదర్శక ప్రక్రియను అనుసరిస్తాయి.
తాజా వేలం నిర్వహించకుండా ఎండీవో ఒప్పందాలను సీఐఎల్, ఎస్సీసీఎల్, ఎన్ఎల్సీఐఎల్ పునరుద్ధరించలేదు.
బొగ్గు గనుల  చట్టం 2015లోని సెక్షన్ 11 ని సవరించే ప్రతిపాదన లేదు.
ఏ ప్రభుత్వ గనుల సంస్థకు సీఐఎల్/ఎన్ఎల్సీఐఎల్ ఎండీవో కాంట్రాక్టు ఇవ్వలేదు.
బొగ్గు, గనుల శాఖ మంత్రి శ్రీ ప్రహ్లాద్ జోషి ఈ రోజు రాజ్యసభలో లిఖితపూర్వక సమాధానం రూపంలో ఈ సమాచారాన్ని అందించారు.
ప్రధాన మంత్రి కార్యాలయం
‘సిజిటిఎంఎస్ఇ’ కింద 2022-23 ఆర్థిక సంవత్సరంలో హామీలు రూ.1లక్ష కోట్లకు చేరడంపై ప్రధానమంత్రి హర్షం
దేశంలోని సూక్ష్మ-చిన్నతరహా పరిశ్రమల కోసం రుణ హామీ పథకం  కింద 2022-23 ఆర్థిక సంవత్సరంలో ప్రభుత్వ హామీలు రూ.1 లక్ష కోట్లకు చేరడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. మన ఆర్థిక వ్యవస్థ మరింత ఉన్నత స్థాయిని అందుకోవడానికి ఊపునివ్వడంలో భాగంగా యువతలోని వ్యవస్థాపక ఉత్సహంపై ఎనలేని విశ్వాసం ఉంచినట్లు శ్రీ మోదీ ఈ సందర్భంగా పేర్కొన్నారు.
ఈ మేరకు ‘ఎంఎస్ఎంఇ' మంత్రిత్వశాఖ పోస్ట్ చేసిన ట్వీట్పై స్పందిస్తూ పంపిన సందేశంలో:
“మన ఆర్థిక వ్యవస్థ మరింత ఉన్నత శిఖరాలకు చేరేవిధంగా యువతలోని వ్యవస్థాపక ఉత్సహంపై ఎనలేని విశ్వాసం ఉంచాం” అని ప్రధాని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం ఇప్పటిదాకా రాష్టాలకు, కేంద్రపాలితప్రాంతాలకు ఉచితంగా ఇచ్చిన టీకా డోసులు 16.54 కోట్లు
ప్రజలకు ఇవ్వటానికి ప్రస్తుతం రాష్ట్రాల వద్ద అందుబాటులో ఉన్న
టీకా డోసులు 75 లక్షలు
వచ్చే 3 రోజుల్లో రాష్టాలకు, కేంద్రపాలిత ప్రాంతాలకు అందబోతున్న
అదనపు డోసులు 60 లక్షలు
కోవిడ్ సంక్షోభం మీద పొరాడుతూ రాష్టాలతో సమన్వయం చేసుకుంటున్న భారత ప్రభుత్వం వ్యాధి నిర్థారణ పరీక్షలు, వ్యాధి సోకినవారి
ఆనవాలు పట్టటం, తగిన చికిత్స అందించఅం, వ్యాధి వ్యాపించకుండా ప్రజలు అనుసరించాల్సిన పద్ధతులమెద దృష్టి సారించటం,
టీకాలు వేయటం అనే ఐదు అంశాలకు అత్యంత ప్రాధాన్యం ఇస్తూ వ్యుహాత్మకంగా వ్యవహరిస్తోంది. అందులో టీకాలకు మరింత
ప్రాధాన్యం ఇస్తోంది.
టీకాల కార్యక్రమాన్న సరళతరం చేస్తూ మూడో దశ టీకాల కార్యక్రమాన్ని మే 1 నుంచి ప్రారంభించటం తెలిసిందే. కొత్తగా అర్హులైన
వారి రిజిస్ట్రేషన్ ప్రక్రియ 28 ఏప్రిల్ న మొదలు కాగా టీకాలివ్వటం మే 1న మొదలైంది. ఈ రోజు ఉదయం 8 గంటలవరకు అందిన
సమాచారాన్ని బట్టి భారత ప్రభుత్వం ఇప్పటిదాకా దాదాపు 16.54 కోట్ల  డోసులు రాష్ట్రాలకు, కేంద్రపాలిత
ప్రాంతాలకు ఉచితంగా అందజేసింది.
దాదాపు 75 లక్షలకు పైగా  డోసుల టీకాలు ప్రస్తుతం రాష్ట్రాలు, కేంద్రపాలిత ప్రాంతాల దగ్గర నిల్వ ఉండగా
భారత ప్రభుత్వం వచ్చే మూడు రోజులలో రాష్టాలకు, కేంద్రపాలిత ప్రాంతాలకు అదనంగా మరో 59 లక్షల 
టీకా డోసులను పంపిస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 వైద్య నిర్వహణ కోసం ఆసుపత్రి మౌలిక సదుపాయాల సంసిద్ధతను నిర్ధారించడానికి చేపట్టిన కసరత్తు ను సమీక్షించడానికి కేంద్ర ఆరోగ్య మంత్రి డాక్టర్ మన్సుఖ్ మాండవియా సఫ్దర్జంగ్ ఆసుపత్రిని సందర్శించారు,
"పరికరాలు, ప్రక్రియలు మరియు మానవ వనరుల పరంగా మొత్తం కోవిడ్ వైద్య కార్యాచరణ సంసిద్ధత స్థితిలో ఉందని నిర్ధారించుకోవడం చాలా ముఖ్యం"
కోవిడ్ నియంత్రణ కోసం తగిన ఆరోగ్య ప్రవర్తనను అనుసరించాలని మరియు ధృవీకరించని సమాచారాన్ని పంచుకోవడం మానుకోవాలని ప్రతి ఒక్కరినీ కోరారు
కోవిడ్ 19 వైద్య నిర్వహణ కోసం ఆసుపత్రి మౌలిక సదుపాయాల సంసిద్ధతను నిర్ధారించడానికి చేపట్టిన కసరత్తును సమీక్షించడానికి కేంద్ర ఆరోగ్య మరియు కుటుంబ సంక్షేమ శాఖ మంత్రి డాక్టర్ మన్సుఖ్ మాండవియా ఈరోజు న్యూఢిల్లీలోని సఫ్దర్జంగ్ ఆసుపత్రిని సందర్శించారు.
కేంద్ర మంత్రి మాట్లాడుతూ, “నేను ఇటీవల రాష్ట్ర ఆరోగ్య మంత్రులతో కోవిడ్ 19 పరిస్థితి మరియు కోవిడ్ నివారణ మరియు నిర్వహణ యొక్క సంసిద్ధతను సమీక్షించాను. కోవిడ్19 వైద్య నిర్వహణ కోసం సంసిద్ధతను సమీక్షించడానికి ఈ రోజు దేశవ్యాప్తంగా మాక్ డ్రిల్లు నిర్వహించబడుతున్నాయి, దీని కోసం ఆసుపత్రులలో సంసిద్ధత చాలా ముఖ్యమైనది. ప్రభుత్వ, ప్రయివేట్ ఆసుపత్రులు నేడు మాక్ డ్రిల్స్ నిర్వహిస్తున్నాయి. రాష్ట్ర ఆరోగ్య మంత్రులు తమ తమ రాష్ట్రాల్లో కసరత్తులను సమీక్షిస్తున్నారు” అని ఆయన చెప్పారు.
ఆయన సఫ్దర్జంగ్ హాస్పిటల్ మరియు వర్ధమాన్ మహావీర్ మెడికల్ కాలేజీ విభాగాల అధిపతులు మరియు సిబ్బందితో అనధికారిక సమావేశం లో పాల్గొన్నారు. వివిధ విభాగాల అధిపతులు, వైద్యులు, నర్సులు, భద్రత, పారిశుద్ధ్య సేవల అధిపతులతో సుమారు గంటపాటు గడిపిన ఆయన, నాణ్యమైన ఆసుపత్రి నిర్వహణ, వైద్య విధానాలు, నియంత్రణ చర్యలు, పారిశుద్ధ్య ప్రక్రియలు, ఆరోగ్య సంరక్షణ సదుపాయం రోగుల ఆధారిత అధిక నాణ్యతపై వారిచ్చిన పలు సూచనలను ఓపికగా విన్నారు. మహమ్మారి సమయంలో నిరంతరం సేవలను అందించడానికి పనిచేసిన వారి అనుభవాన్ని వారు పంచుకున్నారు. ప్రతి వారం తమ బృందాలను కలవాలని, అన్ని విభాగాలు సందర్శనను చేపట్టాలని మరియు అత్యుత్తమ ఫలితాలను నిర్ధారించడానికి వారి పనితీరును అంచనా వేయాలని డాక్టర్ మాండవ్య విభాగాధిపతులకు సూచించారు. కోవిడ్ మహమ్మారి సమయంలో వైద్యులు ఆదర్శప్రాయంగా పనిచేసినందుకు ఆయన ప్రశంసించారు.
డాక్టర్ మాండవ్య కి నిర్లక్ష్యం చేయవద్దని హెచ్చరించారు. ప్రతి ఒక్కరూ కోవిడ్ వ్యాధి కి తగిన ఆరోగ్య ప్రవర్తనను అనుసరించాలని కోరారు. అప్రమత్తంగా ఉండాలని, ధృవీకరించని సమాచారాన్ని పంచుకోవడం మానుకోవాలని మరియు ఉన్నత స్థాయి సంసిద్ధతను నిర్ధారించుకోవాలని ఆయన ఉద్ఘాటించారు. “ప్రపంచవ్యాప్తంగా కోవిడ్ కేసులు పెరుగుతున్నాయి మరియు భారతదేశంలో కూడా కేసులు పెరిగే అవకాశం ఉంది. అందువల్ల పరికరాలు, ప్రక్రియలు మరియు మానవ వనరుల పరంగా మొత్తం కోవిడ్ వైద్య కార్యాచరణ సంసిద్ధత స్థితిలో ఉండటం చాలా ముఖ్యం” అని ఆయన పేర్కొన్నారు.
ఈ కార్యక్రమంలో హెల్త్ సర్వీసెస్ డైరెక్టర్ జనరల్ డాక్టర్ అతుల్ గోయెల్, సఫ్దర్జంగ్ హాస్పిటల్ మెడికల్ సూపరింటెండెంట్ డాక్టర్ బీఎల్ షేర్వా, శానిటేషన్ తో సహా వివిధ విభాగాల అధిపతులు పాల్గొన్నారు.
కార్మిక, ఉపాధికల్పన మంత్రిత్వ శాఖ
2021, మే నెలలో ఈపీఎఫ్ఓలో 9.20 లక్షల చందాదారులు చేరారు: పేరోల్ డేటా
2021, మే నెలలో ఉద్యోగుల ప్రావిడెంట్ ఫండ్ సంస్థలో సుమారు 9లక్షల 20వేల మంది నికర చందాదారులు చేరిన అంశాన్ని 2021, జూలై 20న ఉద్యోగుల ప్రావిడెంట్ ఫండ్ సంస్థ ప్రచురించిన తాత్కాలిక పేరోల్ డేటా ముఖ్యాంశంగా పేర్కొంది. దేశవ్యాప్తంగా కోవిడ్ సెకండ్ వేవ్ సంక్షోభం కొనసాగుతున్నప్పటికీ ఉద్యోగుల ప్రావిడెంట్ ఫండ్ సంస్థ  సంచిత చందాదారులను చేర్చుకోగలిగింది. ప్రస్తుత ఆర్థిక సంవత్సరంలోని మొదటి రెండు నెలల్లో 20లక్షల 20వేల చందాదారులు ఈపీఎఫ్లో చేరారు.
కోవిడ్ 19 సంక్షోభం ఫస్ట్ వేవ్తో పోలిస్తే సెకండ్ వేవ్ప్రభావం అంత తీవ్రంగా లేదనే విషయాన్ని పేరోల్ డేటాలోని చేరికలు సూచిస్తున్నాయి. అన్క్లెయిమ్ల సమర్పణ, ఆటోక్లెయిమ్ సెటిల్మెంట్, ప్రావిడెంట్ ఫండ్ ఖాతాల ఆన్లైన్ బదిలీ, మొబైల్ ఫోన్ద్వారా ఫిర్యాదుల పరిష్కార సేవలను మెరుగుపర్చడంతో సహా ఈపీఎఫ్ఓ తీసుకున్న వివిధ కీలక నిర్ణయాలతోపాటు ఏబీఆర్వై, పీఎంజీకేవై వంటి పథకాల రూపంలో భారత ప్రభుత్వం సకాలంలో అందించిన మద్దతు కూడా చందాదారుల సంఖ్య పెరగడానికి కారణం కావొచ్చు.
నెల వ్యవధిలో చేరిన మొత్తం 9 లక్షల 20వేల నికర చందాదారుల్లో 5లక్షల 73వేల మంది కొత్త ఉద్యోగులు మొదటిసారిగా ఉద్యోగుల ప్రావిడెంట్ ఫండ్స్ పథకం పరిధిలోకి వచ్చారు. ఈ నెలలో సుమారు 3లక్షల 47వేల మంది నికర చందాదారులు ఈపీఎఫ్ఓ నుంచి నిష్క్రమించారు. కానీ.. ఈపీఎఫ్ఓ పరిధిలో ఉన్న సంస్థల్లోనే ఉద్యోగంలో చేరడం ద్వారా ఈపీఎఫ్ఓలో తిరిగి చేరారు. వారి ప్రావిడెంట్ ఫండ్ ఖాతాను పూర్తిగా ఉపసంహరించుకోకుండా నిధుల బదిలీ ద్వారా పథకం సభ్యత్వాన్ని నిలుపుకున్నారు.
పేరోల్ డేటా ద్వారా వెల్లడైన వివరాల ప్రకారం.. వయసులవారీగా చూస్తే 22 నుంచి 25 సంవత్సరాల మధ్య వయసువారు 2021, మే నెలలో సుమారు 2 లక్షల 39వేల మంది నికర చందాదారులు చేరారు. ఈ వయసు గ్రూపు వారే తాజాగా చేరినవారిలో అత్యధికంగా ఉన్నారు. వీరి తర్వాత 29 నుంచి 35 సంవత్సరాల మధ్య వయసు కలిగినవారు లక్షా 90వేల మంది ఉన్నారు. ఇక స్త్రీ, పురుషుల ప్రకారంగా చూస్తే.. నెల వ్యవధిలో చేరిన మొత్తం నికర చందాదారుల్లో మహిళ ఉద్యోగుల వాటా సుమారు 21.77శాతం.
మహారాష్ట్ర, హరియాణ, గుజరాత్, తమిళనాడు మరియు కర్ణాటక రాష్ట్రాల్లో నమోదైన సంస్థలు ఈ నెలలో సుమారు 5.45 లక్షల మంది  సభ్యులను చేర్చుకోవడం ద్వారా ముందంజలో నిలిచాయి. ఇది మొత్తం నికర పేరోల్ చేరికలో 59.29 శాతం. దేశవ్యాప్తంగా ఈ ఆర్థిక సంవత్సరంలో చేరిన మొత్తం 20 లక్షల 20వేల మంది చందాదారుల్లో ఈ ఐదు రాష్ట్రాలకు చెందినవారు 11లక్షల 83వేల మంది నికర చందాదారులున్నారు.
పరిశ్రమల వారీగా పేరోల్ డేటా వివరాల్లోకెళ్తే.. మావన వనరుల సంస్థలు, ప్రైవేటు సెక్యూరిటీ ఏసెన్సీలు, చిన్న కాంట్రాక్టర్లు మొదలుగువారు కలిగిన అనుభవం కలిగిన ఉద్యోగుల్లో 46.77 శాతం మంది చందాదారులుగా ఉన్నారు. ఉద్యోగుల రికార్డులను నవీకరించడం నిరంతర ప్రక్రియ. కాబట్టి.. డేటా తయారుచేయడం నిరంతరంగా జరుగుతుంది. దీంతో ఈ పేరోల్ డేటా తాత్కాలికమైనదే. ప్రతినెలా అంతకు ముందున్న డేటా నవీకరించబడుతుంది. 2017, సెప్టెంబర్ నాటికి ఉన్న వివరాలతో.. 2018, మే నుంచి ఉద్యోగుల ప్రావిడెంట్ ఫండ్ సంస్థ పేరోల్డేటాను విడుదల చేస్తోంది.
ఎంప్లాయిస్ ప్రావిడెంట్ ఫండ్స్& మిస్సెలీనియస్ ప్రొవిజన్స్ యాక్ట్, 1952 పరిధిలోకి వచ్చే దేశంలోని వ్యవస్థీకృత శ్రామికశక్తికి ప్రావిడెంట్, పెన్సన్, బీమా ఫండ్ల రూపంలో సామాజిక భద్రత ప్రయోజనాలను కల్పించడానికి ఉద్యోగుల ప్రావిడెంట్ ఫండ్ సంస్థ కట్టుబడి ఉంది.